คือประจำเดือนหมดวันจันที่ผ่านมาแล้วมีพสพ.กับแฟนหลังหายปจด.ทันทีเลยค่ะพอผ่านมาสองวันปรากฎว่ามีเลือดไหลออกมามันคือเลือดประจำเดือนหรือเลือดล้างหน้าเด็กคะ? เลือดที่ออกมาสีแดงสดเลยค่ะ ออกมาแค่ครั้วเดียวก็ตกน้ำตาลต่อ ยังไงก็ขอรบกวนหมดด้วยนะคะ
สวัสดีค่ะอาการเลือดออกทางช่องคลอดที่ผิดไปจากประจำเดือนปกติเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกธรรมดา ติ่งเนื้อ หรือเนื้อร้ายในมดลูกหรือปากมดลูก เป็นต้น ในกรณีนี้บอกได้ยากว่าเลือดที่ออกมาเกิดจากสาเหตุใดกันแน่ค่ะแนะนำว่า หากยังมีเลือดออกผิดปกติ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ